Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 383/11/2201	Dunajská Streda, 31.7.2012
EEČ : 2-16-96-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
a
poškodenou:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
realizované policajtom Odd.výkonu služby DI OR PZ Dun.Streda pod spisovou značkou ORP-48/DI-DS-11.
           dňa 28. marca 2011 v čase okolo 10.35 hod. viedol osobné motorové vozidlo zn. XXXXX po ceste č. I/63 v smere od mesta Šamorín na mesto Komárno, pri obci Blatná na Ostrove, v okrese XXXXX v kilometri 33,000 sa nevenoval plne vedeniu vozidla, následkom čoho došlo k zrážke medzi prednou stranou vozidla Škoda Fábia a medzi zadnou stranou v tom čase doľava, smerom na obec XXXXX, okres XXXXX odbočujúcim vozidlom  zn. XXXXX XXXXX, vedeného poškodenou XXXXX, ktorá pri dopravnej nehode utrpela tržnú ranu na čele, podvrtnutie krčnej chrbtice a pomliaždenie predkolenia vpravo, ktoré si vyžiadali liečbu v trvaní troch týždňov, podľa odborného vyjadrenia č. 24/2011 vypracovaného znalcom z odboru zdravotníctvo,   

Odôvodnenie: 
Uznesením policajta Okresného riaditeľstva Policajného zboru, Okresného dopravného inšpektorátu XXXXX ČVS: XXXXX zo dňa XXXXX bolo XXXXX vznesené obvinenie za prečin ublíženia na zdraví podľa § 158Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodená XXXXX dňa 28.05.2012 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásila, že obvinený jej z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške 3.500,- €, čím považuje svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísala písomné vyhlásenie s označeným obsahom.

Obvinený dňa 28.05.2012 poukázal na účet Krajskej prokuratúry Trnava celkovú sumu v o výške 200,- € , z ktorých 50 % t.j. 100,- € je určených na všeobecne prospešné účely a to Materskej škole s výchovným jazykom maďarským  so sídlom Vrakúň č. 410, okres XXXXX a 50 %, t.j. 100,- € štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Poučenie: 
Proti tomuto uzneseniu je prípustná sťažnosť, ktorú je  možné  podať     
                      do troch  dní  od  jeho  doručenia   cestou   tunajšej  prokuratúry  na 
                      Krajskú prokuratúru v Trnave.
                      Sťažnosť má odkladný účinok.    

XXXXX